વધુમાં આજે પહેલીવાર અમદાવાદમાં એવું જોવા મળ્યું હતું કે તોફાની તત્ત્વોએ પોલીસ પર પથ્થરમારો કરતી વખતે પોતાની ઓળખ છતી ન થાય તે માટે મોંઢા પર રૂમાલ બાંધ્યો હતો. સી. યુ. શાહ કોલેજ પાસે બાર ગાડીઓ સાથે તૈનાત પોલીસને શાંતિપૂર્વક વિરોધ કરી રહેલા પંદર યુવકોની અટકાયતથી સંતોષ થયો ન હતો અને વિરોધ નથી એવું દેખાડવા પોલીસે આશરે ૧૧ વાગ્યે પથ્થરકૂવા પાસે કેટલીક બંધ દુકાનોને ચાલુ કરાવવા માટે પણ બળજબરી કરી હતી, જે વાત વાયુવેગે આજુબાજુના વિસ્તારોમાં પ્રસરી હતી.